b'\n_START_ARTICLE_\nNada Babi\xc4\x87\n_START_SECTION_\n\xc5\xbdivljenje in delo\n_START_PARAGRAPH_\nNada Babi\xc4\x87 poro\xc4\x8dena Kuki\xc4\x87 se je leta 1921 v Zagrebu vpisala na novo ustanovljeno Dr\xc5\xbeavno \xc5\xa1olo za igralsko umetnost. Naslednje leto je dobila aran\xc5\xbema v zagreb\xc5\xa1ki Drami. Kot igralka zagreb\xc5\xa1kega gledali\xc5\xa1\xc4\x8da je interpretirala obse\xc5\xbeen repertoar. Najprej je nastopala v vlogah naivk v veseloigrah: Scampolo Daria Niccodemia, Toinette v Moli\xc3\xa8revem Nami\xc5\xa1ljenem bolniku in drugih. Igralsko zrelost pa je dosegla v vlogah Marije v Shakespearovih dramah o treh kraljih: Rihard II., Kralj John in Henrik IV. Izkazala se je tudi v ruskem klasi\xc4\x8dnem repertoarju kot Katju\xc5\xa1a Maslova v dramski priredbi Tolstojevega Vstajenja. Gostovala je na odrih v Beogradu, Splitu in Sarajevu. Zadnji nastop je imela maja 1941 z vlogo Gube v pastoralno-mitolo\xc5\xa1ki komediji Plakir Marina Dr\xc5\xbei\xc4\x87a.'